છારોડી ખાતે આવેલા શ્રી સ્વામિનારાયણ ગુરુકુળ વિશ્વવિદ્યા પ્રતિષ્ઠાનમ્ ખાતે ગુજરાતની સૌથી મોટી ક્રિકેટ ટૂર્નામેન્ટ જીપીએલ-૭ની ઓપનિંગ સેરેમનીનું રાજ્યના મુખ્યપ્રધાન વિજય રૂપાણીએ દીપ પ્રાગટ્ય કરી ઉદ્ઘાટન કર્યું હતું. ત્યાર બાદ તેમણે બેટિંગ પર પણ હાથ અજમાવ્યો હતો. આ પ્રસંગે એસજીવીપીના પ્રેસિડેન્ટ શાસ્ત્રી માધવપ્રિયદાસજી તથા બાલકૃષ્ણ સ્વામી સહિતના સંતો અને હજારો હરિભક્તો હાજર રહ્યા હતા. રૂપાણીએ પોતાના પ્રવચનમાં જણાવ્યું હતું કે, ”મારી પાસે સમય ઓછો છે તેથી હું પણ ટી-૨૦ જેવી બેટિંગ કરી રહ્યો છું અને અડધી ક્રીઝ પર રમીને ઝડપી નિર્ણયો કરી રહ્યો છું.” આ પ્રસંગે શાસ્ત્રી માધવપ્રિયદાસજીએ આશીર્વચન પણ પાઠવ્યાં હતાં.